# SELL Student games 2025 sopimus

**Sopimuksen osapuolet**

Opiskelijoiden Liikuntaliitto ry (myöh. OLL) ja Suomen urheiluopisto Vierumäki

**SELL-kisojen tavoitteet**

SELL-kisojen tavoitteena on järjestää opiskelijoiden oma kansainvälinen monilajitapahtuma, jossa osallistujat, valmentajat, yleisö, kutsuvieraat, tuomarit, vapaaehtoiset ja kisoja järjestävä organisaatio viihtyvät ja saavat positiivisia elämyksiä.

Lisäksi SELL-kisojen tavoitteina on

* toteuttaa teknisesti onnistuneet ja laadukkaat kisat
* markkinoida järjestäjää, opiskelija- ja/tai ylioppilaskuntaa, opiskelijaurheiluseuroja, kaupunkia ja sen korkeakoulua/korkeakouluja sekä yhteistyökumppaneita
* lisätä korkeakoululiikunnan tunnettavuutta ja näkyvyyttä
* lisätä yhteisöllisyyttä

Samalla SELL-kisat tarjoavat opiskelijoille kokemusta kisatapahtuman järjestämisestä sekä mahdollisesti myös opintopisteitä.

**Vierumäen vastuu SELL-kisoissa**

SELL-kisojen järjestäjä Vierumäki vastaa

* kisojen pääsihteerin palkkaamisesta enintään 1,5 vuodeksi
* kisojen tiedottamisesta ja materiaalien hankkimisesta
* projektisuunnitelman laatimisesta
* kisojen budjetista ja sen toteutumisesta
* vapaaehtoisten hankkimisesta
* lajien valitsemisesta ja kilpailun koordinoinnista
* ilmoittautumisten vastaanotto ja rahaliikenne

Kisoissa tulee lisäksi ottaa huomioon muun muassa seuraavat operatiiviset toiminnot:

* kisapaikat
* majoituksen tarjoaminen
* ruokailun järjestäminen
* kuljetukset, jos kilpailupaikoille kävelymatkaa pidempi matka
* kisakeskus ja akkreditointi
* tulospalvelu
* avajais- ja päätösseremoniat
* valokuvaus ja videokuvaus
* laskutukset ja kulunvalvonta

Pääsihteeri toimii SELL-kisojen järjestelytoimikunnan sihteerinä ja kokoaa kisaorganisaation ja järjestelytoimikunnan.

Kisojen lajivalikoimaan perinteisesti lukeutuvat yleisurheilu, uinti, judo, paini, koripallo, lentopallo, (mini)jalkapallo, salibandy, suunnistus ja sulkapallo. Järjestäjä on voinut lisätä tai vaihtaa yllä mainituista enintään kolme lajia. Kisoissa järjestetään vähintään seitsemän (7) lajia. SELL-kisat kestävän kolme (3) päivää. Vuoden 2025 kisoissa järjestäjällä on yhdessä Opiskelijoiden Liikuntaliiton kanssa mahdollisuus valita vapaasti lajit ja muokata ohjelmaa mieleisekseen.

**Opiskelijoiden Liikuntaliiton rooli SELL-kisoissa**

Opiskelijoiden Liikuntaliitto osallistuu kisajärjestelyihin välittämällä tietoa SELL-kisojen järjestämiseen liittyvistä erityispiirteistä ja aikaisempien kisojen käytännöistä, pitämällä yhteyttä SELL-maihin ja kansainvälisiin opiskelijaurheilujärjestöihin sekä tiedottamalla kisoista kotimaassa ja ulkomailla.

OLL osallistuu lajiliittojen kanssa käytäviin palavereihin. OLL nimeää liiton toimistolta SELL-yhteyshenkilön, joka on kisajärjestäjien tukena kaikissa tarvittavissa asioissa.

Lisäksi OLL

* tukee kisaorganisaatiota SELL-kisojen toteuttamisessa ja tiedottamisessa
* osallistuu kisojen järjestelytoimikuntaan
* välittää tietoa ja kokemuksia menneistä SELL-kisoista
* auttaa lajiliittoyhteistyössä ja kisojen markkinoinnissa
* hankkii SELL-kisojen suojelijan sekä EUSA:n ja FISU:n suojelukset (patronage)
* kutsuu kisoihin kansainvälisiä vieraita ja vastaa heidän ohjelmastaan
* osallistuu SELL-maiden kokouksiin
* vaikuttaa SELL-kisojen sääntöihin.
* mitalit

Paikka, päivämäärä

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimi

titteli

xx ry

Opiskelijoiden Liikuntaliitto ry (OLL) on vuonna 1924 perustettu valtakunnallinen opiskelija- ja korkeakoululiikunnan yhteistyö- ja edunvalvontaorganisaatio, joka edustaa Suomen kaikkia yliopisto- ja ammattikorkeakouluopiskelijoita. OLL:n tarkoituksena on opiskelijoiden hyvinvoinnin, yhteisöllisyyden, opiskelukyvyn ja terveyden edistäminen liikunnan avulla. OLL:n tavoitteena on korkeakoulujen liikuntaolosuhteiden ja -kulttuurin vahvistuminen.